Ανδρέας Φράγκος

Ο **Ανδρέας Φράγκος** (21 Δεκεμβρίου 1989, Αθήνα) είναι Έλληνας διεθνής πετοσφαιριστής, ο οποίος κατά τη περίοδο 2024-25 αγωνίζεται στη θέση του ακραίου με τη φανέλα του Παναθηναϊκού, στο Πρωτάθλημα Ελλάδας.

## Σταδιοδρομία
Ο Ανδρέας Φράγκος έκανε τα πρώτα του βήματα στο χώρο της πετοσφαίρισης στις ακαδημίες του Πανελληνίου, στις οποίες εισήχθη στην ηλικία των 12 ετών. Ο Πανελλήνιος ήταν η ομάδα με την οποία υπέγραψε το πρώτο του επαγγελματικό συμβόλαιο και στην οποία παρέμεινε μέχρι το 2010.

Οι εξαιρετικές του εμφανίσεις με την ομάδα του Πανελληνίου προκάλεσαν το ενδιαφέρον αρκετών ομάδων, με τον Παναθηναϊκό και τον Ολυμπιακό να ενδιαφέρονται για την απόκτησή του. Τελικώς, ο Φράγκος μετεγγράφη στον Ολυμπιακό στον οποίο παρέμεινε για ένα χρόνο κατακτώντας τρεις τίτλους και συγκεκριμένα ένα Σούπερ Καπ (2010), ένα Πρωτάθλημα (2011) και ένα Κύπελλο Ελλάδας (2011).

Το 2011 άφησε την Ελλάδα και ταξίδεψε στην Ιταλία για λογαριασμό της Τοπ Βόλεϊ Λατίνα (τότε: Αντρεόλι Λατίνα), στην οποία παρέμεινε για τρία χρόνια. Το 2014 αποφάσισε να ταξιδέψει στο Ιράν προκειμένου να συνεχίσει την καριέρα του στη Ματίν της πόλης Βαραμίν.

Την άνοιξη του 2015, ο Φράγκος αποφάσισε να επιστρέψει στην Ευρώπη και τη Γαλλία, αυτή τη φορά για λογαριασμό της Ναρμπόν. Τον Μάιο του 2016 επέστρεψε στον Ολυμπιακό Πειραιώς, με τον οποίο κατέκτησε το Λιγκ Καπ και το Κύπελλο Ελλάδας 2017. Η επόμενη περίοδος τον βρίσκει στην νοτιοκορεάτικη Χιουντάι Σκάιγουόκερς, αλλά επιστρέφει στον Ολυμπιακό για την περίοδο 2018-19. Ακολουθεί ένας ακόμα ξενιτεμός, αρχικά στη Γερμανία για τη Βόλεϊ Φρανκφούρτη και ακολούθως στο Βέλγιο για την ισχυρή Κνακ Ρουσελάρε.
Το Καλοκαίρι του 2021 επιστρέφει στην Ελλάδα και αγωνίζεται για μία περίοδο με τον Φοίνικα Σύρου, με τον οποίο κατακτά το Ασημένιο Μετάλλιο στο Κύπελλο Ελλάδας 2022 και την 3η θέση στο Πρωτάθλημα Ελλάδας 2021-22.

Στις 2 Ιουνίου 2022 ανακοινώθηκε από τον Παναθηναϊκό Α.Ο. Στις 4 Ιανουαρίου 2023, κατέκτησε το Σούπερ Καπ, αφού ο Παναθηναϊκός επικράτησε με 3-1 του ΠΑΟΚ στο Ηράκλειο Κρήτης. Στις 12 Απριλίου, νικώντας στον τελικό του Λιγκ Καπ τον Ολυμπιακό με 3-2 σετ, κατέκτησε το τρόπαιο για δεύτερη φορά στην καριέρα του, επιτυχία που επανέλαβε και το 2024. Μετά τη λήξη της περιόδου 2023-24 ο Ανδρέας Φράγκος ανανέωσε το συμβόλαιό του με τους «πράσινους» μέχρι το Καλοκαίρι του 2025.

## Διεθνείς συμμετοχές
Ο Ανδρέας Φράγκος έχει πραγματοποιήσει μέχρι στιγμής με το εθνόσημο 57 συμμετοχές.

## Τίτλοι
**1 [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]
* [[Πρωτάθλημα πετοσφαίρισης Volleyleague ανδρών 2010-2011|2011]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός]])

**2 Κύπελλα Ελλάδας
* 2011, 2017 (Ολυμπιακός)

**3 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
* [[Λιγκ Καπ Ελλάδας πετοσφαίρισης ανδρών 2016-2017|2017]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός]])
* [[Λιγκ Καπ Ελλάδας πετοσφαίρισης ανδρών 2022-2023|2023]], [[Λιγκ Καπ Ελλάδας πετοσφαίρισης ανδρών 2023-2024|2024]] ([[Παναθηναϊκός (πετοσφαίριση ανδρών)|Παναθηναϊκός]])

**2 Σούπερ Καπ Ελλάδας
*2010 (Ολυμπιακός), 2022 (Παναθηναϊκός)

## Ατομικές διακρίσεις
* Πρωτάθλημα Ελλάδας 2021-22: Κορυφαία επτάδα πρωταθλήματος 

## Παραπομπές


## Εξωτερικοί σύνδεσμοι - Πηγές
* Ανδρέας Φράγκος: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Ανδρέας Φράγκος:  Ατομικά στοιχεία - Ομάδες - Τίτλοι www.volleyleague.gr
* Ανδρέας Φράγκος: Ατομικά στοιχεία - Ομάδες καριέρας greekvolley.eu
* Ανδρέας Φράγκος: Ευρωπαϊκή παρουσία
* Το προφίλ του Ανδρέα Φράγκου worldleague.2015.fivb.com
* 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΠΑΟ